30. 5. 84 De Europæiske Fællesskabers Tidende Nr. L 143/31 RÅDETS FORORDNING (EØF) Nr. 1489/84 af 15. maj 1984 om fastsættelse af ikrafttrædelsesdatoen for forordning (EØF) nr. 3284/83 og (EØF) nr. 3285/83 om frugt og grønsager RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3284/83 af 14. november 1983 om ændring af forord- ning (EØF) nr. 1035/72 om = den — fælles markedsordning for frugt og grønsager ()), særlig artikel 13, stk. 2, under henvisning til Rådets forordning (EØF) nr. 3285/83 af 14. november 1983 om almindelige bestemmelser for udvidelse af anvendelsesområdet for visse regler, der er udstedt af producentorganisationer for frugt og grønsager (?), særlig artikel 8, stk. 2, under henvisning til forslag fra Kommissionen, og ud fra følgende betragtninger : I henhold til artikel 13 i forordning (EØF) nr. 3284/83 og artikel 8 i forordning (EØF) nr. 3285/83 træder disse forordninger i kraft straks efter, at Fællesskabet har forelagt de to ansøgerlande sin erklæring om tiltrædelsesforhandlingerne vedrørende frugt og grøn- sager ; det tilkommer Rådet på forslag af Kommis- sionen at fastslå, at denne betingelse er opfyldt, og at fastsætte ikrafttrædelsesdatoen for de pågældende forordninger ; Fællesskabet forelagde den 29. november 1983 for Portugal og den 21. februar 1984 for Spanien sine erklæringer om tiltrædelsesforhandlingerne vedrørende landbruget, der blandt andet omfatter frugt og grønsa- ger ; den i artikel 13, stk. 1, i forordning (FØF) nr. 3284/83 og i artikel 8, stk. 1, i forordning (FØF) nr. 3285/83 omhandlede betingelse er således opfyldt ; på grund af den tid, der medgår til iværksættelse af ordningen om udvidelse af anvendelsesområdet for visse regler, der er udstedt af producentorganisationerne, især på grund af procedurerne for høring af de pågældende producen- ter, bør iværksættelsesdatoen for denne ordning udsættes — UDSTEDT FØLGENDE FORORDNING : Artikel 1 Forordning (EØF) nr. 3284/83 og nr. 3285/83 træder i kraft den 1. juni 1984. Den ordning om udvidelse af anvendelsesområdet for visse regler, der er fastlagt i artikel 15b i forordning (EØF) nr. 1035/72, indsat ved artikel 4 i forordning (EØF) nr. 3284/83, finder dog anvendelse : -— på produkter, for hvilke der ikke er fastsat et produktionsår, fra den 1. april 1985, — på hvert enkelt af de øvrige produkter, fra begyn- delsen af det produktionsår, der følger efter den 1. april 1985. /Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. maj 1984. ()) EFT nr. L 325 af 22. 11. 1983, s. 1. (?) EFT nr. L 325 af 22. 11. 1983, s. 8. På Rådets vegne C. CHEYSSON Formand